stanford-oval/wikipedia huggingface dataset:
יחסי מקדוניה הצפונית – סרביה
לאחר העצמאות

עד 1991 שתי המדינות היו רפובליקות כחלק מהרפובליקה הפדרלית הסוציאליסטית של יוגוסלביה. בעקבות הכרזות העצמאות של קרואטיה וסלובניה ביוני 1991, הרפובליקה של מקדוניה הכריזה על עצמאותה כעבור שלושה חודשים בספטמבר 1991. צבא יוגוסלביה עזב בשלום את הרפובליקה של מקדוניה, ולכן הרפובליקה של מקדוניה הייתה הרפובליקה היחידה לשעבר של יוגוסלביה שקיבלה עצמאות ללא סכסוך ומלחמה. עם זאת, יחסים דו-צדדיים לא כוננו באופן מיידי.
הרפובליקה הפדרלית של יוגוסלביה הוקמה בשנת 1992 על ידי שאר הרפובליקות היוגוסלביות מונטנגרו וסרביה. היא כוננה קשרים דיפלומטיים עם הרפובליקה של מקדוניה ב-8 באפריל 1996. כינון יחסים דו צדדיים נערך בשם החוקתי של המדינה - רפובליקת מקדוניה. לפיכך, סרביה הייתה אחת מ-131 מדינות בעולם שהכירו ברפובליקה של מקדוניה תחת שמה החוקתי כשנודעה בשם זה. למקדוניה הצפונית יש שגרירות בבירת סרביה בלגרד, ולסרביה גם יש שגרירות במקדוניה הצפונית בבירה סקופיה וכן קונסולית כבוד בעיר ביטולה.
ניתוק וכינון מחדש של יחסים דו-צדדיים

לאחר כינון היחסים הדו-צדדיים קיימו שתי המדינות יחסי ידידות, אך בעקבות ההכרה של רפובליקת מקדוניה בעצמאות קוסובו באוקטובר 2008, גורש שגריר הרפובליקה של מקדוניה מסרביה. ניתוק היחסים נמשך מספר חודשים. עם זאת, סרביה ורפובליקת מקדוניה הסכימו לכונן מחדש יחסים דו-צדדיים. השגריר החדש של הרפובליקה של מקדוניה נכנס לתפקידו בסרביה במאי 2009. השגריר החדש של הרפובליקה של מקדוניה בסרביה הוא יו"ר הפרלמנט לשעבר והשגריר לשעבר בבולגריה, ליוביסה גאורגייבסקי.
מחלוקת הכנסייה

מחלוקת הכנסייה הכבידה על היחסים בעבר. הכנסייה האורתודוקסית הסרבית אינה מכירה בכנסייה האורתודוקסית המקדונית, שהכריזה על אוטוקפליה מהכנסייה הסרבית בשנת 1967. בביקור ברפובליקה של מקדוניה במאי 2009, נשיא סרביה, בוריס טאדיץ', ציין כי ארצו מבקשת הסדר בנושא זה. הכנסייה האורתודוקסית הסרבית בעבר חסמה את הביקור של משלחות הרפובליקה של מקדוניה אל מנזר פרוחור פצ'ינסקי (אנ') בדרום סרביה ביום הרפובליקה של מקדוניה, המקום שבו היסודות של הרפובליקה של הממלכתיות של מקדוניה הונחו במהלך מלחמת העולם השנייה בישיבת המליאה הראשונה של האספה האנטי-פשיסטית למען השחרור הלאומי של מקדוניה (אנ')‏ (ASNOM). אולם בשנת 2009 הכנסייה הסרבית האורתודוקסית אפשרה באופן מפתיע ביקור בפרלמנט של משלחת הרפובליקה של מקדוניה.
סכסוך בקוסובו

בדצמבר 2017 נודע כי ראש ממשלת הרפובליקה של מקדוניה, זוראן זאאב, התכוון לתמוך בצירוף קוסובו לאונסק"ו. ממשלת סרביה השיבה כי הם כבר לא יכירו במדינה בשם הרפובליקה של מקדוניה אם ימשיכו במאמצים כאלה. שר החוץ הסרבי איוויצה דאצ'יץ' הצהיר כי זו הייתה דוגמה לצביעות ממשלתו של זוראן זאאב.
יסוד על-כבד

יסוד על-כבד או טרנסאקטיניד הוא יסוד שהמספר האטומי שלו גדול מ-103 (למרות שיש המגדירים זאת כגבוה מ-100, או כגבוה מ-112). המונח "איזוטופים על-כבדים" (של יסוד כלשהו) ו"גרעינים על-כבדים" מתארים איזוטופים בעלי מסה גבוהה, וגרעינים בעלי מסה גבוהה (ליסוד הנתון), בהתאמה.
ייצור

יסודות על-כבדים נוצרים בתגובות היתוך גרעיניות שמאחות שני גרעינים שונים בעלי גודל שונה זה בזה. ככל שההפרש בין המסות של שני הגרעינים המגיבים גדול יותר כך קיים סיכוי גדול יותר שיעברו היתוך. גרעיני האטום הכבד יותר מבין השתיים הופכים למטרה, ומופצצים באלומת חלקיקים של גרעיני האטום הקל יותר. שני גרעינים יכולים לעבור היתוך גרעיני רק אם הם קרובים מספיק זה אל זה. באופן טבעי, גרעינים (שמטענם הוא חיובי), דוחים זה את זה דחייה אלקטרוסטטית. הכוח החזק יכול להתגבר על דחייה זאת, אך רק כשהגרעינים במרחק זעום זה מזה. לכן אלומת הגרעינים מואצת על מנת ליצור מצב בו הדחייה היא אפסית ביחס למהירות האלומה, וחלקיקי האלומה יוכלו להתקרב מספיק למטרה. למרות זאת, רוב הגרעינים שייתקרבו זה לזה יישארו ביחד במשך כ  10^{-20} שניות ואז יפרדו (לא בהכרח באותו הרכב כמו לפני התגובה), במקום לעבור היתוך וליצור גרעין אחד.
אם היתוך אכן מתרחש, המיזוג הזמני הנקרא "גרעין מורכב" נמצא במצב מעורר. בכדי לחזור מהמצב המעורר למצב יציב יותר, הגרעין המורכב עובר ביקוע גרעיני או פולט אחד או יותר נייטרונים. דבר המשחרר את אנרגיית העירור. תהליך זה מתרחש בערך ב 10^{-16} שניות הראשונות שלאחר ההיתוך. האלומה עוברת דרך המטרה ומגיעה לחלק הבא, המפריד. אם גרעין חדש נוצר הוא יסחב עם האלומה אל המפריד. במפריד, הגרעין החדש מופרד משאר הגרעינים (של האלומה המקורית וכל תוצרי הלוואי האחרים) ומועבר לגלאי מוליך למחצה שעוצר את הגרעין, המיקום בו נעצר הגרעין נרשם בגלאי, בנוסף הגלאי גם מסמן את האנרגיה של הגרעין והזמן שלקח לו להגיע אליו. תהליך זה לוקח כ  10^{-6} שניות, ועל מנת לזהותו, על הגרעין לשרוד לפחות את משך הזמן הזה. בנוסף הגלאי רושם את המיקום הזמן והאנרגיה כשהגרעין מגיע לדעיכה.
יציבות הגרעין תלויה בכוח החזק, למרות זאת, תחומו מאוד קטן, וככל שהגרעין יהיה גדול יותר כך תקטן השפעתו של הכוח על הנוקליאונים בקצוות הגרעין. בנוסף לכך, על הגרעין פועלים כוחות פירוק בעקבות הדחייה האלקטרוסטטית בין הפרוטונים בגרעין, שלעומת הכוח החזק, לדחייה האלקטרוסטטית תחום אינסופי. ולכן הגרעינים של היסודות הכי כבדים יתפרקו בעיקר על ידי סוגי דעיכה שנגרמים מדחייה אלקטרוסטטית: דעיכת אלפא ודעיכה אקראית. דעיכת האלפא נמדדת על ידי חלקיקי האלפא (הידועים גם כ- {\ce {^4He}}) שנפלטו, ואת תוצרי הדעיכה ניתן לזהות בקלות עוד לפני זיהוי הדעיכה עצמה בגלאי. אם דעיכה כזאת או סדרה של דעיכות כאלה נותנת גרעין ידוע, את הגרעין המקורי של התגובה ניתן יהיה לקבוע אריתמטית במדידה עקיפה. דעיכה אקראית לעומת זאת, מייצרת כמה סוגי גרעינים כתוצרים ולכן לא ניתן לקבוע מהם את הגרעין המקורי.
אם כן, המידע היחיד המתקבל כאשר מסנתזים את אחד היסודות העל-כבדים הוא המיקום, האנרגיה והזמן של הגעת החלקיק לגלאי ושל דעיכתו. לאחר מכן, כתלות בתוצאות, ניתן להסיק כי זהו אכן יסוד חדש ושהתוצאות לא היו יכולות להיגרם על ידי שום חלקיק ידוע אחר. או, שהמידע שהתקבל אינו מספיק כדי להסיק שזהו אכן יסוד חדש ואין שום הסבר אחר חוץ מלהסיק שהיו שגיאות שהפריעו בתהליך.
יסודות על-כבדים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרים יסודות 119 ו-120.
עד היום נוצרו 17 יסודות על-כבדים:
| מספר אטומי (z) | שם | שנת גילוי/יצירה | מגלים/יוצרים | מוסד |
| --- | --- | --- | --- | --- |
| 104 | רתרפורדיום | 1968 | אלברט גיורסו מאטי נורימה ואחרים | המעבדה הלאומית לורנס ברקלי |
| 105 | דובניום | 1970 | אלברט גיורסו מאטי נורימה ואחרים | המכון המאוחד למחקר גרעיני, דובנה (רוסיה) והמעבדה הלאומית לורנס ברקלי |
| 106 | סיבורגיום | 1974 | אלברט גיורסו מאטי נורימה גלן סיבורג ואחרים | המעבדה הלאומית לורנס ברקלי |
| 107 | בוהריום | 1981 | פטר ארמברוסטר גוטפריד מינצנברג ואחרים | מרכז הלמהולץ למחקר יונים כבדים, דרמשטאדט (גרמניה) |
| 108 | האסיום | 1984 | גוטפריד מינצנברג  פטר ארמברוסטר ואחרים | מרכז הלמהולץ למחקר יונים כבדים, דרמשטאדט (גרמניה) |
| 109 | מייטנריום | 1982 | גוטפריד מינצנברג   פטר ארמברוסטר ואחרים | מרכז הלמהולץ למחקר יונים כבדים, דרמשטאדט (גרמניה) |
| 110 | דרמשטטיום | 1994 | זיגורד הופמן ואחרים | מרכז הלמהולץ למחקר יונים כבדים, דרמשטאדט (גרמניה) |
| 111 | רנטגניום | 1994 | זיגורד הופמן ואחרים | מרכז הלמהולץ למחקר יונים כבדים, דרמשטאדט (גרמניה) |
| 112 | קופרניקיום | 1996 | זיגורד הופמן ואחרים | מרכז הלמהולץ למחקר יונים כבדים, דרמשטאדט (גרמניה) |
| 113 | ניהוניום | 2004 | קוסוקה מוריטה | RIKEN, טוקיו (יפן) |
| 114 | פלרוביום | 1999 | יורי אוגאנסיאן ואחרים | המכון המאוחד למחקר גרעיני, דובנה (רוסיה) |
| 115 | מוסקוביום | 2004 | יורי אוגאנסיאן ואחרים | המכון המאוחד למחקר גרעיני, דובנה (רוסיה) |
| 116 | ליברמוריום | 2000 | יורי אוגאנסיאן ואחרים | המכון המאוחד למחקר גרעיני, דובנה (רוסיה) |
| 117 | טנסין | 2010 | יורי אוגאנסיאן ואחרים | המכון המאוחד למחקר גרעיני, דובנה (רוסיה) |
| 118 | אוגאנסון | 2002 | יורי אוגאנסיאן ואחרים | המכון המאוחד למחקר גרעיני, דובנה (רוסיה) |
ראו גם

יציבות האטום
הטבלה המחזורית
אי של יציבות
ילדים רוקדים במסיבה

| --- | --- |

 מידע כללי
 צייר:  נורמן רוקוול
 תאריך יצירה:  1918 
 נתונים על היצירה
 מיקום:  המוזיאון הלאומי לאיור אמריקאי ניופורט, רוד איילנד
 
ילדים רוקדים במסיבה, הוא ציור מעשה ידי נורמן רוקוול, ששימש כשער לגיליון ה-26 בינואר 1918 של  הסאטרדיי איבנינג פוסט.  ציור זה גם נקרא ילד דורך על אצבע של ילדה וסלחי לי. הציור המקורי, שמן על בד בגודל 23x19 אינץ', נמצא באוסף של המוזיאון הלאומי לאיור אמריקאי .
רקע

הציור מציג סיטואציה הומוריסטית אך מביכה בה ילד דורך בטעות על רגלה של ילדה תוך כדי ריקוד. הילדה מחזיקה את רגלה ומסתכלת על הילד בהבעה שנראית כאילו היא שואלת "למה עשית את זה?" נראה שהילד מנסה להתנצל, מחזיק את ידיו, כפות ידיו כלפי מעלה, לכיוון הילדה. לחייו האדומות מראות את המבוכה שלו מהמצב. ברקע רוקד זוג שני שנראה משועשע מהסצנה המתרחשת מולם. בגדיהם יוצרים תחושה של רשמיות.
הערות שוליים

↑  "Children Dancing at a Party by Norman Rockwell".
יום הזיכרון והאבל (רוסיה)

דמיטרי מדבדב ואלכסנדר לוקשנקו באנדרטה למגיני מצודת ברסט, 22 ביוני 2008.
יום הזיכרון והאבל (День памяти и скорби) הוא יום זיכרון לאומי המצוין מדי שנה ב-22 ביוני בבלארוס (כ"יום זיכרון ארצי לקורבנות המלחמה הפטריוטית הגדולה") וברוסיה ואוקראינה ("יום האבל והנצחת זיכרון קרבנות המלחמה") ביום השנה (1941) לפתיחת המלחמה הפטריוטית הגדולה, כשפלשו כוחות מדינות הציר לברית המועצות. מאז נודע יום זה כיום הזיכרון המיועד להנציח חיילים שנפלו בקרב, בדומה לייעודו של יום הזיכרון לחללי מערכות ישראל.
יום הזיכרון ברוסיה

על פי צו נשיא הפדרציה הרוסית ילצין מיום 8 ביוני 1996 מספר 857 מצוין ברוסיה מדי 22 ביוני "יום הזיכרון והאבל".
ביום זה, בכל שטחי הפדרציה הרוסית, דגלי מדינה שעל בנייני מוסדות מדינה, דגלי ספינות הצי הרוסי מורדים לחצי התורן, במקומם מועלים דגלים עם סרטי אבל שחורים על בתי מגורים. במוסדות תרבות, בטלוויזיה וברדיו, לא נערכים שידורים ואירועי בידור לאורך כל היום.
אירועי זיכרון נערכים ברחבי הארץ, פרחים וזרים מונחים במונומנטים של מלחמת העולם השנייה ומתקיים אירוע נר הזיכרון. יום זה נחגג במיוחד בכוחות המזוינים של הפדרציה הרוסית.
נשיא רוסיה, ראש הממשלה, יו"ר מועצת הפדרציה, יו"ר הדומה הממלכתית, חברי הממשלה, צירי הדומה, חברי האספה הפדרלית, נציגי ארגוני חיילים ותיקים מניחים זרים בקבר החייל האלמוני שבגן אלכסנדר במוסקבה.
בבלארוס ובאוקראינה

22 ביוני מצוין בבלארוס (השם הרשמי הוא "יום הזיכרון הארצי של קורבנות המלחמה הפטריוטית הגדולה") ובאוקראינה ("יום האבל והכבוד לזכר קרבנות המלחמה").
ראו גם

ימי זיכרון ופיוס לקורבנות מלחמת העולם השנייה
יום הזיכרון הבינלאומי לשואה
יום הזיכרון לשואה ולגבורה
יום הזיכרון (ארצות הברית)
יום הזיכרון (בריטניה)
הערות שוליים

↑  "Указ Президента России от 8 июня 1996 года № 857". Предпринимательское право. 1996-06-08. אורכב מ-המקור ב-2012-03-14. נבדק ב-2009-06-22.
↑  "День памяти и скорби в других календарях". Календарь событий. נבדק ב-2009-06-22.
ולדימיר פוטין מניח פרחים בקבר החייל האלמוני בקרמלין,
22 ביוני 2000
ישילאירמאק

| --- | --- |
נהר הישילאירמאק באמסיה
נהר הישילאירמאק באמסיה
 מידע כללי
 אורך:  520 ק"מ
 ספיקה ממוצעת:  150 מ"ק לשנייה
 אגן ניקוז:  36,100 קמ"ר
 מוצא:  הר קסדה בהרי הפונטוס
 גובה מוצא הנהר:  2,812 מטרים
 יובלים:  Çekerek River, Kelkit River, בפסקה זו רשומה אחת נוספת שטרם תורגמה 
 שפך:  הים השחור
 מדינות באגן הניקוז:  טורקיה טורקיה
 
 
נהר ישילאירמאק (בטורקית: Yeşilırmak - "הנהר הירוק") הוא הנהר הרביעי באורכו בטורקיה ואורכו 520 ק"מ. הנהר נובע 80 ק"מ צפונית-מזרחית לעיר סיוואס, על מורדותיו הצפון-מערביים של הר קסדה (Kösedağ) בהרי הפונטוס, שגובהו 2,812 מטר. הישילאירמאק זורם מערבה דרך טוקט, וסמוך מדרום לאמסיה הוא מבצע תפנית חדה לכיוון צפון-מזרח ונשפך לים השחור בדלתה שהוא יוצר במרכזו של מישור צ'רשמבה (Çarşamba Ovası), כ-25 ק"מ צפונית-מזרחית לסמסון.
את הנהר סוכרים מספר סכרים המשמשים לייצור חשמל ולאגירת מים. דלתת הנהר ואזור סכר ידיקיר פופולריים בקרב חובבי צפרות. ב-26 ביוני 1243 התחולל קרב קסדה בין סולטנות רום לבין המונגולים סמוך למקורות הנהר, ובמהלכו הביסו המונגולים את רום.
ילד המחר (שיר)

| --- | --- |

 סינגל בביצוע אילנה אביטל
 מתוך האלבום ילד המחר
 יצא לאור:  1990
 שפה:  עברית
 אורך:  3:35
 חברת תקליטים:  הד ארצי
 כתיבה:  אהוד מנור
 לחן:  אילנה אביטל
 הפקה:  אריק רודיך
ילד המחר הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1990, על ידי חברת התקליטים הד ארצי, כסינגל מתוך האלבום "ילד המחר".
רקע וכתיבה

השיר נכתב והולחן על ידי אהוד מנור ואביטל והופק על ידי אריק רודיך. לשיר לא הופק וידאו קליפ רשמי, אולם ב-2012 פורסם אודיו לא רשמי שלו ביוטיוב.
הצלחה

ב-7 באוגוסט 1990 נכנס השיר למצעד הפזמונים השבועי של רשת ג' במקום השמיני. ב-21 באוגוסט עלה למקום השלישי – המיקום הגבוה ביותר בו דורג. ב-25 בדצמבר, לאחר תשעה עשר שבועות רצופים, יצא מהמצעד. במצעד הפזמונים העברי השנתי ה'תשנ"א הגיע "ילד המחר" למקום ה-28.
מיקומי שיא

|   ‏‏‏  מצעדים ודירוגים (1990)> מדינה |   ‏‏‏  מצעדים ודירוגים (1990)> מצעד |   ‏‏‏  מצעדים ודירוגים (1990)> מיקום שיא |   ‏‏‏  מצעדים ודירוגים (1990)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 3 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 28 |  |
הערות שוליים

↑  אילנה אביטל - ילד המחר / Ilana Avital - child of tomorrow, יוטיוב
↑  המצעד השבועי של רשת ג' מתאריך 7 באוגוסט 1990, פזמונט
↑  המצעד השבועי של רשת ג' מתאריך 21 באוגוסט 1990, פזמונט
↑  המצעד השבועי של רשת ג' מתאריך 25 בדצמבר 1990, פזמונט
↑  מצעד הפזמונים העברי השנתי ה'תשנ"א, פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
ישיבת ריגה

ישיבת ריגה הייתה הישיבה המרכזית והגדולה בלטביה. היא שכנה בעיר הבירה ריגה, והתקיימה מאז כינונה של לטביה העצמאית ב-1921 ועד ימי מלחמת העולם השנייה.
רבני הישיבה

ראש הישיבה ומייסדה, היה הרב מנחם מנדל זק, רבה של ריגה. בשנותיה הראשונות הוא העביר בה שיעורים קבועים ולאחר שהתבססה, היה לנשיא הישיבה. הוא וחתנו הרב ישראל משה כלאב העבירו את השיעורים המרכזיים לבחורים המבוגרים, בני ה"קיבוץ".
את השיעורים לבחורים הצעירים העבירו ברוטציה: הרב חיים דוד ברושטין, הרב ישראל צ'רניאק, הרב יצחק קובנט והרב אייזיק קנטור.
לקריאה נוספת

זאב אריה רבינר, רבנים ואנשי תורה שנספו בשואה, בתוך: יהדות לטביה: ספר זיכרון, תל אביב, תשי"ג, עמ' 366–367 בהערה.
פלפול החברים : חדושי תורה מבני הישיבה דריגא, ריגה תרפ"ד
יש בי אהבה (שיר של נועה קירל)

"יש בי אהבה" הוא סינגל של הזמרת הישראלית נועה קירל. השיר יצא לאור ב-28 בנובמבר 2015, כסינגל שלא מתוך אלבום. השיר יצא בחסותו של רוברטו מיוזיק.
השיר היה לראשון של קירל להיכנס לפלייליסט של גלגלצ ובכך היווה פריצת דרך בקריירה שלה.
השיר הגיע למקום השישי במצעד ה-TV של מדיה פורסט, ולמקום השמיני במצעד של גלגלצ.
רקע כתיבה

השיר נכתב והולחן על דולב רם ופן חזות, והופק על ידי עומרי סגל. השיר הוא שיר בסגנון ההיפ הופ, המכיל בתוכו גם את ז'אנר הרית'ם אנד בלוז, ומילותיו מדברות על אהבה, השוררת בנועה קירל עצמה.
חודש לאחר צאתו של השיר, ביצעה קירל גרסת לייב לשיר הזה ולשיר "חצי משוגע", ובנוסף לכך, שניהם אף הצליחו להיכנס לפלייליסט של גלגלצ.
וידאו קליפ

הווידאו קליפ הנלווה שיצא לשיר, צולם על ידי ינון סלוצקי ובוים על ידי טליה ענבר. בתחילת הקליפ, ניתן לראות את קירל כשהיא מופיעה לבדה בחדר מעומעם בצבע סגול וכחול, אשר על הקיר בו רשום שמה המלא.
נכון למרץ 2023, מונה הצפיות של הקליפ עומד על כ-11.6 מיליון צפיות.
הופעות חיות

במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ. קירל הופיעה עם השיר בטקס פרסי האקדמיה לטלוויזיה לשנת 2017. במסגרת מופע פריסטייל פסטיגל, ביצעה קירל את השיר בגרסת הרמיקס יחד עם עדן מאירי. בדצמבר 2020 הופיעה קירל עם השיר בתוכנית מחר שבת ברשת 13, וביצעה אותו ללא פלייבק.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | מדיה פורסט TV | 6 |  |
|  ישראל | רשת ג' | 3 |  |
|  ישראל | גלגלצ | 8 |  |
הערות שוליים

↑  Media Forest, mediaforest.biz (ארכיון)
↑  https://glz.co.il/גלגלצ/כתבות/המצעד-השבועי-03032016, באתר glz.co.il
1 2 3  נועה קירל - הערוץ הרשמי (2015-11-28), נועה קירל - יש בי אהבה, נבדק ב-2018-03-27
↑  מילים לשיר יש בי אהבה - נועה קירל, באתר שירונט
↑  "נועה קירל בביצוע לייב באולפן ל"חצי משוגע" ו"יש בי אהבה"". פרוגי. 2016-08-22. נבדק ב-2018-03-28.
↑  הרשמי נועה קירל - יש בי אהבה (חי באולפן גלגלצ), באתר יוטיוב
↑  נועה קיריל "יש בי אהבה" פרסי הטלוויזיה 2017, באתר יוטיוב
↑  נועה קירל במחר שבת: יש בי אהבה, טיקיטאס ואצל הדודה והדוד, באתר יוטיוב
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
יש בליבי כינור

"יש בליבי כינור" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור. השיר יצא לאור בנובמבר 2003, על ידי חברות התקליטים הד ארצי ובייס רקורדס, כסינגל הראשון מתוך האלבום וכסינגל הבכורה של בוסקילה. חודשיים בודדים לצאתו, הוציאה את "סיפור מכור" כסינגל גם כן.
השיר זכה להצלחה נאה ברדיו בישראל, כאשר הגיע בשיאו למקום העשירי ברשת ג' ושהה בו במשך עשרה שבועות בסך הכול.
רקע וכתיבה

השיר נכתב על ידי נורית בת-שחר צפריר, הולחן על ידי עידן רייכל והופק על ידי יעקב למאי. "יש בליבי כינור" הוא בלדת פופ, העוסקת בזיכרונות ואהבה. במהלך השיר, מדמה בוסקילה את ליבה לכינור; כלי נגינה שמזוהה לעיתים עם עצב ושרה "יש בליבי כינור ולא פעם הוא בכה". בסוף השיר, מתארת בוסקילה יחסים שתוקנו.
ב-ynet סקרו את בוסקילה כשפרצה לתודעה וכתבו כי "הסינגל הראשון, "יש בליבי כינור", כבר סימן את הפריצה הגדולה שלה".
וידאו קליפ והצלחה

עד לפני יציאת הסינגל השלישי מהאלבום ("הלב"), לא זכו שני הסינגלים הראשונים של בוסקילה ליחס רב מתחנות הרדיו. בעקבות זאת כמו הסינגל השני שלה, גם "יש בליבי כינור" לא זכה להצלחה משמעותית תחילה, אך הצליח להתברג בעשירייה הפותחת של רשת ג' (מקום 10) ובמצעד השנתי של התחנה דורג במקום ה-38.
הווידאו קליפ של השיר הועלה ליוטיוב ב-6 בספטמבר 2010, אך לא לערוץ הרשמי של בוסקילה, אם כי צבר למעלה מ-200 אלף צפיות.
גרסאות כיסוי

בשנת 2005 ביצע הזמר מישה קירקילן את השיר במסגרת הגמר הגדול של העונה השלישית של התכנית "כוכב נולד".
מיקומי שיא

|   ‏‏‏  מצעדים ודירוגים (2003–2004)> מדינה |   ‏‏‏  מצעדים ודירוגים (2003–2004)> מצעד |   ‏‏‏  מצעדים ודירוגים (2003–2004)> מיקום שיא |   ‏‏‏  מצעדים ודירוגים (2003–2004)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 10 |  |
|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 38 |  |
הערות שוליים

↑  מילים לשירים – סיפור מכור - מאיה בוסקילה, באתר שירונט
1 2 3  יש בליבי כינור – פזמונט, באתר pizmonet.co.il
↑  סיפור מכור – פזמונט, באתר pizmonet.co.il
↑  מילים לשיר יש בליבי כינור - מאיה בוסקילה, באתר שירונט
1 2  Maya Buskila - מאיה בוסקילה – Yesh Belibi Kinor - יש בליבי כינור, נבדק ב-2021-06-06
↑  רשמו את השם: מאיה בוסקילה, באתר ynet, 4 בפברואר 2004
↑  תשס"ד – פזמונט, באתר pizmonet.co.il
↑  יש בליבי כינור מאיה בוסקילה, נבדק ב-2021-06-06
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
ישימונית

| ישימונית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: שממיתיים
סוג:: ישימונית
שם מדעי
 Stenodactylus ‏פיטזינגר, 1826

ישימונית (שם מדעי: Stenodactylus) הוא סוג של לטאות קטנות ממשפחת השממיתיים החיים במדבריות בצפון אפריקה והמזרח התיכון.
הישמוניות הן לטאות זריזות הפעילות בשעות הלילה. הם צדות חרקים קטנים וביום נחות בין הסלעים. לשונם הארוכה והדביקה עוזרת לנקות את עיניהם הרגישות לאור.
בישראל ישנם 3 מיני ישימוניות.
מינים

Stenodactylus affinis
Stenodactylus arabicus
ישימונית תמנע (Stenodactylus doriae)
Stenodactylus grandiceps
Stenodactylus khobarensis
Stenodactylus leptocosymbotus
ישימונית רביבים (Stenodactylus petrii)
Stenodactylus pulcher
Stenodactylus slevini
ישימונית מצויה (Stenodactylus sthenodactylus)
Stenodactylus yemenensis
יצחק רבינו אלבעלי

| --- | --- |
 לידה:  1786 אזמיר
 פטירה:  16 באוגוסט 1842 (בגיל 56 בערך) י' באלול ה'תר"ב
 מדינה:  האימפריה העות'מאנית
 תקופת הפעילות:  ?–1842 
 תלמידיו:  הרב משה חיים מצליח, הרב שלמה אשכנזי
 בני דורו:  הרב מיכאל יעקב ישראל, הרב שלמה חכים, הרב רחמים אליהו חזן
 חיבוריו:  פרי העץ על מסכת עבודה זרה, עיני יצחק על אגדות הש"ס, שו"ת ודרושים.
 אב:  הרב נסים משה
 צאצאים:  בנו - הרב יהושע יוסף, נכדיו - הרבנים חיים ומשה
 
הרב יצחק רבינו אלבעלי (יצחק אלבעלי השני) (1786 – 16 באוגוסט 1842) היה רב, דיין וראש ישיבה באזמיר. מחבר ספר פרי העץ על מסכת עבודה זרה.
תולדותיו

נולד לרבי נסים משה, בנו של הרב יוסף אלבעלי, בנו של הגאון הרב יצחק אלבעלי (הראשון), מחבר ספר אמר יצחק (אזמיר תרכ״ג).אחותו הייתה סולטאנה, שנישאה לר' יצחק רוסו. לימד בישיבת מגן שאול באזמיר, אותה ייסד הגביר גרשון שאול מורינו, שמינהו לראש הישיבה. שימש כדיין בעיר והחליף תשובות עם הרב רפאל יוסף חזן, מחבר ספר חקרי לב, שגם הסכים לספרו של הרב יצחק, פרי העץ.
מרן החבי"ף מפליג בשבחו: ”פני יצחק, גדול מרבן אור ישראל וקדושו, הרב דומה למלאך, נזר אלהיו עלראשו דרופתקא דאורייתא רב גובריה ורב חיליה בתלמוד כדול ומעשה רב דנהירין לו שבילי...אבינו רועינו מו"ר עטרת לראשינו, מעלת הרב המובהק סמוך ומופלא המאור כברק כמהר"ר רבינו יצחק בכור אלבעלי זצוק"ל בעל ספר פרי העץ יצא טבעו בעולם” (הסכמה לספר בן שלמה). היה ידוע כבקי בגדול בש"ס, בברייתות ובתוספתא, עד שרבי חיים דוד חזן כותב עליו ש”ראוי היה רבינו לומר עליו שהיה משיירי כנסת הגדולה מרוב בקיאותו וסדר שקדנותו כאחד מן הראשונים ז"ל...” (ייטב לב, דרוש כ"ד להספד).
רבי נסים אברהם אשכנזי מעיד עליו שסבל בחייו ממכאובים ומייסורים שונים ובכל זאת לא מש מישיבתו מבוקר עד ערב, והרביץ תורה בתלמידים "והצליח שיצאו רובם ככולם תלמידי חכמים מחוכמים". היה עמיתו בתורה של הרב רחמים אליהו חזן והרב מיכאל יעקב ישראל, עמם נשא ונתן בהלכה וכן של הרב שלמה חכים, עמו למד ומתורתו מביא בספרו.
בי"א באב התר"א פרצה שריפה באזמיר, ורוב כתביו של הרב נשארו בישיבתו שנשרפה ואבדו. מרוב צערו הגדול נפל למשכב עד שנפטר בי' באלול התר"ב (16 באוגוסט 1842).
תלמידיו

העמיד תלמידים הרבה, וביניהם הרב שמואל קריספין, הרב שלמה אשכנזי, מחבר ספר בן שלמה (אזמיר תר"י), הרב משה חיים מצליח, מחבר ספר אם הבנים (אזמיר תרל"ג), שהספיד את רבו בתשלום שנתו, והרב אליה אלזראקי.